Visions-og udviklingsplan 2022 – 2026

**Vi skal sørge for gode fysiske rammer og et stærkt økonomiske fundament. Som opbakning til det gode spejderarbejde lederne i gruppen laver, er det vigtigt at vi har nogle gode fysiske rammer samt et solidt økonomisk fundament.
Det er derfor bestyrelsens og gruppeledelsens mål fra 2022 -2026 at sørge for at:**

**SPEJDERHYTTER**

Vi skal have sat ild under vores hytteudvalg, så vi kan styr på fremtidsplanerne for vores hytter. Målet er på sigt at skabe ***bedre og mere stabile rammer*** for vores spejderarbejde. Der skal tages udgangspunkt i et grønt friluftshus/skovhus som kan bruges af det samme antal spejdere vi er nu. Vores hytter er udtjente og nedslidte. Flere af dem trænger til at blive gennemgribende renovation og næste alle til udskiftning af tagene. Det er ikke billigt at skifte tagene på 5 hytter….

Vi har brug for EN stor hytte –frem for 5. Mindre rengøring, mindre besvær med at finde ting. Mindre nøgle ballade.
Et skovhus der er gennemtænkt og i høj grad mere bæredygtigt. Og vi skal bruge alle kræfter på at komme videre med projektet.

● Friluftsliv i fokus

● Mere enkel hverdag

● Bedre rammer

● Der bliver lavet en langsigtet plan for hytter og området omkring hytterne.
● Opgradering af Hytteudvalg og medlemmer hertil (arbejdspatrulje) fundraising, kommunikation, projektstyring mm

● På den korte bane skal der kigges på, hvad der kan gøres for at lave hurtige forbedringer af og områderne umiddelbart omkring hytterne

● Vedligeholde en levende projektliste, med konkrete projekter på hytterne

Der tages initiativ til søgning af fonde til en fortsat udvikling af de fysiske rammer i og omkring hytten samt til spændende aktiviteter for spejdere og ledere.

**GLADE PRINS HAMLET LEDERE**

Det skal være nemt og sjovt at være leder i PRINS HAMLET GRUPPE. Vi skal arbejde med at forenkle vores arbejde. Nøgleorder er MERE ENKEL HVERDAG

Lederne ønsker at have overblik og overskud - for at få tid til at lave det gode spejd, hygge, lejrbål og samvær med spejderne. Overblik får vi ved at have veldefinerede opgaver og at ansvaret er tydeligt placeret. Samtidig er simple rutiner med til at skabe overskud.

Målet er stadig at vi rekrutterer så vi har overskud af ledere til daglig spejdermøder. Gruppeledelsen arbejder videre med målrettet rekruttering og direkte fokus på hvem vi har brug for hvor og i særdeleshed hvordan vi finder nye, engagerede ledere. Det vil give mere overskud og energi til vores vigtigste aktivitet – de daglige møder.

VI skal ***finde spejdergnisten*** blandt lederne. Vi vil forsøge at øge antallet af lederarrangementer med bla. fællesspisning, hyggeaktiviteter mm. for at gøre ledernes sammenhold bedre. De ledere der har overskud og interesse i voksenkurser og videreuddannelse skal have dette tilbudt. Vi skal sprede vores aktiviteter, og styrke engagementet hertil, ved at tilknytte en ansvarlig på hver enkelt aktivitet.

● Fællesspisning ved møder

● Faglige arrangementer

**GLADE LEDERE = UDVIKLENDE SPEJDERARBEJDE**

Der er vores mål at blive bedre til at arbejde i samme retning og blive endnu skarpere på vores spejderarbejde, så vi bliver i stand til at give de bedste oplevelser og færdigheder videre til vores spejderbørn. Hvordan bliver det **sjovere og bedre** at gå til spejder fremfor andre fritidsaktiviteter.

Som spejdere udfordrer vi børn og unge. Hos os skal børn og unge få mod til at prøve nyt, mod til at være sig selv og mod på livet. Hos os skal børn og unge motiveres til selvstændighed ved afprøvning af egne ideer. Kvaliteten af spejderarbejdet og forventninger hertil sættes stadig højere end kvantitet / antallet af spejdere i gruppen. Vi evaluerer løbende og afstemmer antallet af spejdere i hver gren, med hvor mange ledere der er tilknyttet, og hvilke fysiske rammer vi kan tilbyde.

VI formulerede en sætning tidligere vi skal holde fast i.

Gennem positive oplevelser med friluftsliv, at udvikle livsduelige handlekraftige spejdere og ledere i et stærkt fællesskab.

**AKTIVERING AF FORÆLDREPATRULJEN = GLADE LEDERE**

– Arrangementer (afholdt af bestyrelsen), som trækker forældrene med ind i fællesskabet

– Trække mere på forældrenes kompetencer til forskellige, konkrete opgaver

– Fastholde effektiv kommunikation til forældre om opgaverne (opslag i forældrepatruljen, email, web og Facebook)
– Søge aktivt input fra forældre om hvad de kan hjælpe med af frivilligt arbejde og sikre ”rekruttering af ressourcer” til vores arbejdspatruljer.
● Udvikling af arbejdspatruljer – fundraising (indhentning, hytter (praktiske gøremål), juletræssalg,
● Koordinering af en arbejdsdag/sommerfest
● Koordinere med styrelsens omkring anerkendelse af de frivilliges indsats

● Klare beskrivelser af hvilke forventninger der stilles til alle.
● Sikre struktur, overblik og status for opgaver

Gruppeledelsen

Prins Hamlet Gruppe